இந்த நிலையில், பாகிஸ்தானில் ஆட்சி மாற்றம் ஏற்பட்டுள்ளதால், மீண்டும் அமைதிப் பேச்சுகளைத் தொடங்கலாம் என்பது இருநாட்டுத் தலைவர்களின் எண்ணமாக உள்ளது. தவிர, அடுத்தாண்டு இந்தியாவில் நாடாளுமன்றத் தேர்தல் நடைபெறவிருக்கும் சூழலில், பாகிஸ்தானுடன் நல்லுறவை வளர்த்துக்கொள்வதில் தீவிர கவனம் செலுத்தலாம் என்பது மத்திய அரசின் திட்டம் என்று தெரிய வந்துள்ளது. அதன் அடிப்படையிலேயே பிரதமர் மோடி, இம்ரான் கானுக்கு வாழ்த்து தெரிவித்ததுடன், இருதரப்புப் பேச்சுவார்த்தையைத் தொடங்குவதற்கு பச்சைக் கொடி காட்டியிருக்கலாம் என்று ஊடகங்களில் செய்திகள் பரவலாக வெளியாகி வருகின்றன. இரு நாடுகளுக்கும் இடையே அமைதிப் பேச்சுவார்த்தை மீண்டும் தொடங்கும்பட்சத்தில், இந்தியா - பாகிஸ்தான் கிரிக்கெட் அணிகளுக்கு இடையே சர்வதேசப் போட்டிகளும் தொடங்கும் என எதிர்பார்க்கலாம்.